ફિલ્મ અભિનેતા સલમાન ખાને એક ઇન્ટરવ્યુમાં વાલ્મીકિ સમાજ અંગે વાંધાજનક શબ્દોનો ઉપયોગ કરવામાં આવ્યો હતો. આ કારણે વાલ્મીકિ સમાજના લોકો ખૂબ રોષે ભરાયા છે અને સતત બીજા દિવસે પણ વિવિધ શહેરોમાં રોષનું વાતાવરણ જોવા મળ્યું હતું. આ સમાજના લોકોએ સલમાન ખાન વિરુદ્ધ નારેબાજી કરી હતી અને તેનું પૂતળું પણ બાળ્યું હતું. વાલ્મીકિ સમાજે ચેતવણી પણ આપી હતી કે, જ્યાં સુધી સલમાન ખાન સાર્વજનિક રીતે માફી નહીં માંગે ત્યાં સુધી વિરોધ પ્રદર્શન ચાલુ રહેશે. ભરૂચમાં પણ આ વિરોધના પડઘા જોવા મળ્યા હતા. ભરૂચ વાલ્મિકી સમાજ દ્વારા પણ રેલી કાઢી સલમાન ખાનના પૂતળાનું દહન કરવામાં આવ્યું હતું.